Diari Oficial de la Generalitat Valenciana


Sumari del DOGV 5114, del 14-10-2005 (2005/11501)

Informació pública de l'alternativa tècnica del programa d'actuació integrada del sector La Cantera del Pla General d'Ordenació Urbana de San Fulgencio.
--------------------------------------------------------------------------------------------------------------------------------------------------------

### Dades del document

Número de DOGV
:   5114

Data del DOGV
:   14-10-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/11905


Organisme emissor
:   Promociones Urbanísticas San Fulgencio, SL i Calviga, SA

Tipus de document
:   Anunci

Informació pública de l'alternativa tècnica del programa d'actuació integrada del sector La Cantera del Pla General d'Ordenació Urbana de San Fulgencio. [2005/F11266]
  
Les mercantils Calviga, SA, y Promociones Urbanísticas San Fulgencio, SL, han formulat a l'empara del que preveuen els articles 44, 48 i 52 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, una alternativa tècnica de programa d'actuació integrada, acompanyada del pla parcial de millora, per al desenvolupament del sector La Cantera del Pla General d'Ordenació Urbana de San Fulgencio.
  
D'acord amb el que s'establix en l'article 48 de la llei esmentada, es fa constar que l'alternativa tècnica i els projectes complementaris presentats comprenen els següents documents: memòria del programa, pla parcial de millora, estudi d'impacte ambiental, estudi paisatgístic, estudi de inundabilitat i avantprojecte d'urbanització.
  
L'objecte de la iniciativa és l'ordenació detallada, programació i completa urbanització de l'àmbit del sector La Cantera del Pla General d'Ordenació Urbana de San Fulgencio.
  
La notaria en la qual estan protocol·litzats els documents és la de José Antonio Pellicer Ballester, notari del Col·legi de València, amb residència a Dolores, i amb domicili al carrer de San Isidro, 5, Dolores (Alacant).
  
L'exemplar depositat a l'Ajuntament de San Fulgencio va ser presentat en data 29 de setembre de 2005, i s'identifica com a programa d'actuació integrada del sector La Cantera del Pla General d'Ordenació Urbana de San Fulgencio.
  
En aplicació del que s'establix en l'article 48.1.C), en relació amb el 46.3 de l'esmentada llei, i altres articles d'aplicació, se sotmet la dita alternativa tècnica de programa, amb la documentació annexa, a informació pública pel termini d'un mes, comptats des de l'ultima publicació d'este anunci.
  
Durant este termini, qualsevol persona podrà comparèixer a la notaria esmentada en dia hàbil, de 09.00 a 14.00 hores, per tal d'obtindre, a càrrec seu, còpia de l'acta de protocol·lització dels documents o sol·licitar l'exhibició de esta.
  
Així mateix, es fa constar la possibilitat de consultar a l'Ajuntament de San Fulgencio, en horari d'atenció al públic, les actuacions derivades de la documentació depositada, així com de presentar davant el mateix ajuntament, per a la seua incorporació a estes, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives. Les proposicions juridicoeconòmiques es presentaran durant els cinc dies següents al venciment del termini indicat anteriorment.
  
Si durant l'exposició al públic d'esta iniciativa de programa, algú haguera iniciat una segona exposició d'una altra en competència amb aquella, procedirà la pròrroga de terminis regulada en l'article 46.4 de la Llei 6/1994 citada.
  
Així mateix, es fa constar que, prèviament a la publicació del present anunci, s'ha efectuat remissió d'avís a tots els titulars que consten en el cadastre com a afectats per l'actuació proposada. No obstant, i de conformitat amb el que es preveu en els articles 58 i 59 de la Llei 30/1992, modificada per la Llei 4/1999, es comunica també, mitjançant el present anunci, a tots aquells titulars cadastrals o propietaris afectats que pogueren resultar desconeguts o les dades dels quals que figuren en el cadastre resulten errònies amb terrenys situats al polígon número 6 del terme municipal de San Fulgencio, i en concret als següents:
  
Parcel·les 91 i 103, polígon 6, María Oliver Soler; parcel·la 100, polígon 6, Encarnación García Rodríguez; parcel·la 110, polígon 6, Gaspar Soler García; parcel·la 111, polígon 6, Josefa Rebollo García; parcel·les 114, 118 i 119, polígon 6, Martín Tremiño García, parcel·la 117, polígon 6, desconegut; parcel·la 121, polígon 6, Domingo Noguera Martínez; parcel·la 123, polígon 6, Bibiano Ovejero Alcaraz, parcel·la 136, polígon 6, Fernando Piedecausa Cerda.